**HOTĂRÂRE**

**privind condiţiile, procedura şi termenele de restituire ca ajutor de stat a sumelor reprezentând diferenţa dintre nivelul standard al accizelor şi nivelul accizelor diferenţiat pentru motorina utilizată drept combustibil pentru motor**

 Având în vedere prevederile art. 342 alin. (9) şi (10) din *Legea nr. 227/2015 privind**Codul fiscal*, cu modificările şi completările ulterioare şi ale art. I, pct. 29 din *Ordonanţa de urgenţă a Guvernului nr. 25/2018 pentru modificarea şi completarea unor acte normative, precum și pentru aprobarea unor măsuri fiscal – bugetare*, precum și prevederile ***Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă*** *în aplicarea**art. 107**şi**108**din Tratat*,

    În temeiul dispoziţiilor art. 108 din *Constituţia României*, republicată, şi ale art. 3 alin. (3) din *Ordonanţa de urgenţă nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996*

**Guvernul României adoptă prezenta hotărâre.**

**CAP. I Dispoziţii generale**

**ART.1. -** (1) Scopul prezentei hotărâri îl constituie instituirea unei scheme de ajutor de stat sub forma restituirii sumelor reprezentând diferenţa dintre nivelul standard al accizelor şi nivelul accizelor diferenţiat, prevăzute de alin. (9) și (10) ale art. 342din Legea nr. 227/2015 privind Codul Fiscal, pentru motorina utilizată drept combustibil pentru motor, denumită în continuare restituire de accize.

(2) Acordarea ajutorului de stat în baza prezentei scheme se face cu respectarea prevederilor Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat, denumit în continuare Regulament, şi este exceptată de la obligaţia notificării către Comisia Europeană.

(3) Se desemnează ca Administrator al schemei de ajutor de stat Autoritatea Rutieră Română – A.R.R.
(4) Ajutorul de stat constă în restituirea sumelor reprezentând diferenţa dintre nivelul standard al accizelor şi nivelul accizelor diferenţiat, prevăzute de Codul fiscal, pentru motorina utilizată drept combustibil pentru motor în:

1. transportul rutier de mărfuri în cont propriu saucontra cost, cu autovehicule sau ansambluri de vehicule destinate exclusiv transportului rutier de mărfuri şi cu o masă totalămaximă autorizată de cel puţin 7,5 tone;
2. transportul de persoane, prin serviciiregulate sau ocazionale, exclusiv transportul publicde persoane în interiorul localității,precum şi în limitele unei asociaţii de dezvoltare intercomunitare, cu un autovehicul din categoria M2 sau M3, definit în [Directiva 2007/46/CE](http://192.168.100.36/oficiale/afis.php?f=184758&datavig=2018-01-09&datav=2018-01-09&dataact=&showLM=&modBefore=) a Parlamentului European şi a Consiliului din 5 septembrie 2007 de stabilire a unui cadru pentru omologarea autovehiculelor şi a remorcilor acestora, precum şi a sistemelor, componentelor şi unităţilor tehnice separate destinate vehiculelor respective.

**ART. 2. -** (1) În sensul prezentei hotărâri:

1. prin transport rutier de mărfuri în cont propriu se înţelege transportul rutier de mărfuri prevăzut la art.3 pct.41 din Ordonanţa Guvernului nr.27/2011 privind transporturile rutiere, cu modificările şi completările ulterioare;
2. prin transport rutier de mărfuri contra cost se înţelege transportul rutier de mărfuri prevăzut la art.3 pct.40 din Ordonanţa Guvernului nr.27/2011, cu modificările şi completările ulterioare;

c) prin masă totalămaximă autorizată se înţelege masa definită la art.3 pct.23 din Ordonanţa Guvernului nr.27/2011, cu modificările şi completările ulterioare, respectiv masa totală maximă a unui vehicul rutier, aşa cum este declarată de constructorul acestuia;

d) prin transport public local de persoane se înţelege transportul rutier local de persoane aşa cum este definit la art.3 pct.48 din Ordonanţa Guvernului nr.27/2011, cu modificările şi completările ulterioare;

e) prin servicii regulate de persoane se înţelege serviciile regulate definite la art.3 pct.34 din Ordonanţa Guvernului nr.27/2011, cu modificările şi completările ulterioare, precum şi serviciile regulate speciale prevăzute la art.3 pct.35 din Ordonanţa Guvernului nr.27/2011, cu modificările şi completările ulterioare;

f) prin transport ocazional de persoane se înţelege serviciile ocazionale conform definiţiei prevăzute la art.3 pct.36 din Ordonanţa Guvernului nr.27/2011, cu modificările şi completările ulterioare;

g) prin motorină se înţelege motorina cu codurile NC de la 2710 19 41 până la 2710 19 49.

h) prin Cod fiscal se înţelege Legea nr.227/2015 privind Codul fiscal, cu modificările şi completările ulterioare;

i) prin Cod de procedură fiscală se înţelegeLegea nr.207/2015 privind Codul de procedură fiscală, cu modificările şi completările ulterioare.

**ART. 3. -** (1) Plata ajutorului de stat se efectuează în limita bugetului alocat schemei, conform angajamentelor legale emise în baza deciziilor de aprobare a cererilor de restituire a accizei, până la data de 31 decembrie 2020 inclusiv.

(2) Bugetul total maxim estimat al schemei este de 60 milioane lei, cu posibilitatea suplimentării, astfel:

a) credite de angajament pentru perioada 2018 - 2020 în vederea emiterii deciziilor de aprobare a cererilor de restituire a accizei pentru motorina achiziţionată potrivit schemei de ajutor de stat;

b) credite bugetare pentru perioada 2018 – 2020în vederea restituirii accizei în baza deciziilor de aprobare a cererilor de restituire emise.

(3) Schema de ajutor de stat se finanţează cu încadrarea în prevederile bugetare aprobate prin legea bugetului de stat pentru Programul ”Transferuri în cadrul schemelor de ajutor de stat reprezentând sume restituite la accize pentru motorina utilizată drept combustibil", din cadrul bugetului Ministerului Finanţelor Publice - Acţiuni generale”, după cum urmează:

~~a~~) pentru anul 2018 bugetul estimat este de 20 milioane lei~~;~~

b) pentru anul 2019 bugetul estimat este de 20 milioane lei

c )pentru anul 2020 bugetul estimat este de 20 milioane lei.

(4) Numărul total estimat al operatorilor economici care urmează să beneficieze de ajutor de stat în baza schemei este de 1.500, numărul mediu anual de operatori economici beneficiari fiind de 1.500.

 (5) Măsura instituită potrivit prevederilor art.1 alin.(1) şi (3) se acordă pentru motorina achiziţionată cudata intrării în vigoare a Ordonanței de urgență a Guvernului nr. 25/2018pentru modificarea şi completarea unor acte normative, precum și pentru aprobarea unor măsuri fiscal - bugetareşi până la data de 31 decembrie 2019.

 (6) Ministrul finanţelor publice sau altă persoană împuternicită în acest sens are calitatea de ordonator principal de credite pentru prezenta schemă de ajutor de stat, cu respectarea prevederilor legale în vigoare.

**ART. 4. -** Aplicarea nivelului diferenţiat de accize stabilit prin diminuarea cu 183,62 lei/1.000 litri, respectiv cu 217,31lei/tonă,a nivelului standard prevăzut pentru motorină se realizează prin restituirea către operatorii economici licenţiaţi în Uniunea Europeană a sumelor reprezentând diferenţa dintre nivelul standard al accizelor pentru motorină şi nivelul accizelor diferenţiat, pentru cantităţile de motorină aprovizionate de pe teritoriul României.

**CAP. II** **Condiţii de eligibilitate**

**ART. 5 -** (1) Sunt eligibili pentru restituirea de accize operatorii economici care îndeplinesc cumulativ următoarele condiţii:

a) sunt licenţiaţi în România sau în alte state membre ale Uniunii Europene;

b) deţincel puțin unvehicul eligibil;

1. în cazul operatorilor economici stabiliţi în România, dacă:
2. nu sunt declaraţi inactivi potrivit prevederilor Codului de procedură fiscală sau nu se află în inactivitate temporară, înscrisă în registrul comerţului, potrivit legii;

(ii) nu beneficiază de alte compensaţii pentru activitatea de transport desfăşurată cu vehiculele eligibile;

(iii) la momentul depunerii cererii de restituire de accize, nu înregistrează obligaţii fiscale restante la bugetul general consolidat, astfel cum rezultă din certificatul de atestare fiscală, eliberat de organul fiscal competent din cadrul Agenţiei Naţionale de Administrare Fiscală, precum şi din certificatul de atestare fiscală privind impozitele şi taxele locale eliberat de organul fiscal competent din cadrul autorităţii administraţiei publice locale.

1. operatorul economic are depuse la organul fiscal deconturi cu suma negativă de TVA cu opţiune de rambursare şi/sau cereri de restituire, iar suma obligaţiilor de plată este mai mică sau egală cu suma de rambursat/restituit; şi/sau
2. în certificatul de atestare fiscală emis de organul fiscal competent din cadrul Agenţiei Naţionale de Administrare Fiscală operatorul economic are înscrise obligaţii de plată, dar are înscrise menţiuni cum ar fi eşalonare/plan de reorganizare, aprobat, în curs de derulare, şi/sau, după caz, în certificatul de atestare fiscală privind impozitele şi taxele locale operatorul economic are înscrise obligaţii de plată, însă din conţinutul certificatului ori al altui document eliberat de organul fiscal competent din cadrul autorităţii administraţiei publice locale reiese că acestea sunt eşalonate, amânate la plată ori există un plan de reorganizare, aprobat, în curs de derulare; şi/sau
3. în certificatul de atestare fiscală emis de organul fiscal competent din cadrul Agenţiei Naţionale de Administrare Fiscală operatorul economic are înscrise obligaţii de plată, iar conform certificatului acestea sunt mai mici sau egale cu sumele certe, lichide şi exigibile pe care acesta le are de încasat de la autorităţile contractante;

d) nu au fost emise împotriva lor decizii de recuperare a unui ajutor de stat sau, în cazul în care asemenea decizii au fost emise, acestea nu au fost executate conform prevederilor legale în vigoare;

e) alimentează vehiculele eligibile, după cum urmează:

(i) de la staţiile de distribuţie ale operatorilor economici înregistraţi potrivit Codului fiscal în calitate de comercianţi en detail de produse energetice, utilizând un card de gestiune a alimentărilor sau un inel emiţător/receptor;

(ii) din rezervoarele pentru consum propriu deţinute la punctele lor de alimentare, prin intermediul unor dispersoare electronice pentru distribuţie, în cazul operatorilor economici stabiliţi în România. Operatorii economici trebuie să ţină în format electronic evidenţa intrărilor/ieşirilor de motorină aferente fiecărui rezervor propriu, din care să rezulte cantităţile de motorină cu care au fost alimentate vehiculele eligibile în cursul trimestrului care face obiectul cererii de restituire, să deţină pentru aceste rezervoare certificate de calibrare eliberate de Biroul Român de Metrologie Legală sau de un laborator de metrologie agreat de acesta, iar rezervoarele să fie dotate cu dispersoare electronice pentru distribuţie. Prin dispersor electronic pentru distribuţie se înţelege pompa de motorină care are integrat un debitmetru electronic şi are cel puţin următoarele specificaţii tehnice:

1. accesul se realizează prin cheie magnetică sau cod PIN;

2. există posibilitatea de a introduce numărul de înmatriculare al vehiculului şi kilometrajul, înainte de a alimenta;

3. există posibilitatea înregistrării datei şi orei la care se face alimentarea;

4. dispune de o memorie locală care înregistrează alimentările, iar datele se transferă pe unităţi electronice de stocare cu ajutorul unei chei magnetice sau direct prin cablu cu ajutorul unui convertor.

f) nu intră în categoria întreprinderilor în dificultate potrivit prevederilor cap.2 secţiunea 2.1 din Comunicarea Comisiei, definite potrivit art.2 alin.(18) din Regulament;

g) nu se află în procedură de executare silită, faliment, dizolvare, închidere operaţională sau lichidare;

(2) În sensul prezentei hotărâri sunt consideraţi operatori licenţiaţi în România:

a) în cazul transportului rutier de mărfuri în cont propriu prevăzut la art.1 alin.(4) lit.a), operatorii economici deţinători ai certificatului de transport în cont propriu definit la art.3 pct.9 din Ordonanţa Guvernului nr.27/2011, cu modificările şi completările ulterioare;

b) în cazul transportului rutier de mărfuri contra costprevăzut la art.1 alin.(4) lit.a), operatorii economici deţinători ai licenţei comunitare definite la art.3 pct.21 din Ordonanţa Guvernului nr.27/2011, cu modificările şi completările ulterioare;

c) în cazul transportului de persoane prevăzut la art.1 alin.(4) lit.b), operatorii economici deţinători ai licenţei comunitare definite la art.3 pct.21 din Ordonanţa Guvernului nr.27/2011, cu modificările şi completările ulterioare.

(3) În sensul prezentei hotărâri sunt consideraţi operatori licenţiaţi în alte state membre ale Uniunii Europene:
a) în cazul transportului rutier de mărfuri în cont propriu, operatorii care prezintă o declaraţie pe propria răspundere, din care să rezulte că efectuează transport rutier de mărfuri în cont propriu, precum şi o listă a vehiculelor eligibile utilizate în acest scop, care trebuie să conţină cel puţin numărul de înmatriculare al vehiculului şi statul membru în care este înmatriculat;

b) în cazul transportului rutier de mărfuri contra cost prevăzut la art.1 alin.(4) lit.a), operatorii economici deţinători ai licenţei comunitare definite la art.3 pct.21 din Ordonanţa Guvernului nr.27/2011, cu modificările şi completările ulterioare, prevăzută de [Regulamentul (CE) nr.1072/2009](http://192.168.100.36/oficiale/afis.php?f=184758&datavig=2018-01-09&datav=2018-01-09&dataact=&showLM=&modBefore=) alParlamentului European şi al Consiliului din 21 octombrie 2009 privind normele comune pentru accesul la piaţa transportului rutier internaţional de mărfuri;

c) în cazul transportului de persoane prevăzut la art.1 alin.(4) lit. b), operatorii economici deţinători ai licenţei comunitare definite la art.3 pct.21 din Ordonanţa Guvernului nr.27/2011, cu modificările şi completările ulterioare, prevăzută de [Regulamentul (CE) nr.1073/2009](http://192.168.100.36/oficiale/afis.php?f=184758&datavig=2018-01-09&datav=2018-01-09&dataact=&showLM=&modBefore=) al Parlamentului European şi al Consiliului din 21 octombrie 2009 privind normele comune pentru accesul la piaţa internaţională a serviciilor de transport cu autocarul şi autobuzul şi de modificare a [Regulamentului (CE) nr.561/2006](http://192.168.100.36/oficiale/afis.php?f=184758&datavig=2018-01-09&datav=2018-01-09&dataact=&showLM=&modBefore=).
(4) În scopul restituirii de accize operatorii economici licenţiaţi în alt stat membru al Uniunii Europene pot să îşi desemneze un reprezentant în baza unei cereri depuse la Administratorul schemei. Cererea trebuie însoţită de acceptul scris al persoanei propuse ca reprezentant, din care să reiasă îndeplinirea obligaţiilor ce îi revin conform prezentei proceduri de restituire a accizelor.

(5) În sensul alin.(1) lit.b), prin deţinător al vehiculelor eligibile se înţelege proprietarul, respectiv locatorul acestora, în calitate de titular al unui contract de leasing sau al unui contract de închiriere a unui vehicul încheiat potrivit art.3 pct.10 din Ordonanţa Guvernului nr.27/2011, cu modificările şi completările ulterioare.

(6) În sensul prezentei hotărâri, prin card de gestiune a alimentărilor cu carburant, respectiv inel emiţător/receptor se înţelege dispozitivul electronic, utilizat ca modalitate de alimentare decătre operatorul economic şi sunt valabile doar pentru alimentarea vehiculelor eligibile utilizate de acesta.

**ART. 6. -** (1) Sunt considerate eligibile în sensul prezentei hotărâri vehiculele prevăzute la art.1 alin.(4) lit.a) care sunt efectiv utilizate pentru transportul de mărfuri şi care deţin documentele prevăzute de lege pentru efectuarea transportului rutier de marfă, după cum urmează:

a) în cazul vehiculelor deţinute de operatorii economici licenţiaţi în România care acţionează în cont propriu, copie conformă a certificatului de transport în cont propriu, definit la art.3 pct.11 din Ordonanţa Guvernului nr.27/2011, cu modificările şi completările ulterioare;

b) în cazul vehiculelor deţinute de operatorii economici licenţiaţi în alte state membre ale Uniunii Europene, care acţionează în cont propriu, declaraţia pe propria răspundere prevăzută la art.5 alin.(3) lit.a);
c) în cazul vehiculelor deţinute de operatorii economici licenţiaţi în România sau în alte state membre ale Uniunii Europene careefectuează transport rutier contra cost copie conformă a licenţei comunitare, definită la art.3pct.12 din Ordonanţa Guvernului nr.27/2011, cu modificările şi completările ulterioare.

(2) Sunt considerate eligibile în sensul prezentei hotărâri vehiculele prevăzute la art.1 alin.(4) lit.b) care sunt efectiv utilizate pentru transportul de persoane prin servicii regulate sau ocazionale, exclusiv transportul public de persoaneîn interiorul localității,precum şi în limitele unei asociaţii de dezvoltare intercomunitare şi deţin copia conformă a licenţei comunitare, definită la art.3 pct.12 din Ordonanţa Guvernului nr.27/2011, cu modificările şi completările ulterioare.

**CAP. III  Proced****ura de restituire de accize**

**ART. 7. -** (1) Perioada de restituire acoperită de cererea depusă de operatorul economic este trimestrul calendaristic.

(2) În cazul operatorilor economici care aprovizionează vehiculele eligibile direct de la operatori economici înregistraţi potrivit Codului fiscal în calitate de comercianţi en detail de produse energetice, prin intermediul unui card de gestiune a alimentărilor, respectiv al unui inel emiţător/receptor, baza pentru restituirea de accize reprezintă cantitatea totală de motorină rezultată prin însumarea cantităţilor alimentate efectiv de fiecare vehicul eligibil în parte.

(3) În cazul operatorilor economici care alimentează vehiculele eligibile pe care le deţin din rezervoarele proprii de alimentare dotate cu dispersoare electronice pentru distribuţie, baza pentru restituirea de accize reprezintă cantitatea totală de motorină obţinută prin însumarea cantităţilor alimentate efectiv de fiecare vehicul eligibil de la rezervor.

(4) Baza pentru restituire reprezintă cantitatea înlitri alimentată efectiv.

(5) Operatorii economici eligibili pot solicita restituirea de accize pentru toate vehiculele eligibile deţinute în cursul trimestrului pentru care se solicită restituirea.

**ART. 8. -** Suma de restituit, aferentă diferenţei dintre nivelul standard al accizelor şi nivelul accizelor diferenţiat, stabilite pentru motorină potrivit Codului fiscal, reprezintă valoarea exprimată în lei a rezultatului obţinut prin înmulţirea bazei de restituire prevăzute la art.7cu 183,62 lei/1.000 litri.

1. Suma de restituit se stabileşte fără subdiviziuni, prin reducere atunci când fracţiunile în bani sunt mai mici de 50 şi prin majorare atunci când fracţiunile în bani sunt mai mari sau egale cu 50.

**ART. 9. -** În vederea solicitării restituirii sumelor prevăzute la art.8 alin.(1) operatorii economici depun la administratorul schemei o cerere de restituire de accize în format electronic, potrivit modelului din anexa nr.1.

1. Cererea de restituire de accize se depune pentru un trimestru calendaristic, începând cu prima zi a trimestrului următor celui pentru care se solicită restituirea, dar nu mai târziu de un an de la această dată.
2. Cererea prevăzută la alin.(1) este însoţită de următoarele documente, prezentate în format electronic:
3. copie de pe certificatul de înregistrare fiscală/înregistrare în scopuri de TVA;
4. certificatul de atestare fiscală valabil la data depunerii cererii de restituire, eliberat de organul fiscal competent din cadrul Agenţiei Naţionale de Administrare Fiscală, din care rezultă că nu înregistrează obligaţii fiscale restante la bugetul general consolidat, de natura celor administrate de Agenţia Naţională de Administrare Fiscală, în condiţiile prevăzute la art.5 alin.(1) lit.c) pct.(iii);
5. certificatul fiscal privind impozitele şi taxele locale valabil la data depunerii cererii de restituire, eliberat de organul fiscal competent din cadrul autorităţii administraţiei publice locale, din care rezultă că nu înregistrez obligaţii fiscale restante la bugetul general consolidat, de natura impozitelor şi taxelor locale, în condiţiile prevăzute la art.5 alin.(1) lit.c) pct.(iii);

d) copie de pe Contractul/Contractele încheiat/încheiate cu emitentul cardului de gestiune a alimentărilor ori cu al inelului emiţător/receptor, după caz;

e) copie de pe dovada deţinerii dispersorului electronic pentru distribuţie prevăzut la art.5 alin.(1) lit.e) pct.(ii) din hotărâre, în cazul operatorilor economici stabiliţi în România;

f) declaraţie pe propria răspundere din care rezultă că îndeplinesc condiţiile prevăzute la art.5 alin.(1) lit.c) pct.(i) şi(ii);

g) declaraţie pe propria răspundere din care rezultă că îndeplinesc condiţiile prevăzute la art.5 alin.(1) lit.d), f) şi g);

h) declaraţia pe propria răspundere privind încadrarea întreprinderii în categoria întreprinderilor mici şi mijlocii prevăzută în anexa nr.1 la Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, sau, după caz, o declaraţie pe propria răspundere din care rezultă că operatorul economic nu este încadrat în categoria întreprinderilor mici şi mijlocii;

i) în cazul în care alimentarea vehiculelor se face de la staţiile de distribuţie ale operatorilor economici înregistraţi potrivit Codului fiscal în calitate de comercianţi en detail de produse energetice, un borderou centralizator al cantităţilor de motorină alimentate de fiecare vehicul eligibil în parte, întocmit conform modelului din anexa nr.3, precum şi copii de pe facturile de achiziţie a motorinei, emise de către staţiile de distribuţie sau de către terţi. Borderoul se întocmeşte pe baza informaţiilor din facturile de achiziţie a motorinei şi din anexele la facturi;

j) în cazul în care alimentarea vehiculelor se face de la rezervoarele proprii de alimentare, un borderou centralizator al cantităţilor de motorină alimentate de fiecare vehicul eligibil în parte, întocmit conform modelului din anexa nr.3, precum şi copii de pe facturile de achiziţie a motorinei. Acest borderou se întocmeşte pe baza informaţiilor stocate pe unităţile electronice de stocare prevăzute la art.5 alin.(1) lit.e) pct.(ii);

k) copie document din care să reiasă deținerea contului la trezoreria statului pentru operatorii economici stabiliți în România/contului bancar pentru operatorii economici stabiliți în alte state membre.

l) copii ale scrisorilor de transport C.M.R. aferente transporturilor pentru care solicită restituirea, în cazul operatorilor economici stabiliţi în alte state membre care efectuează transport rutier de mărfuri în cont propriu.

(2) Facturile de achiziţie a motorinei trebuie să conţină informaţiile prevăzute de Codul fiscal.

(3) Facturile pentru alimentările de combustibil şi anexele acestora sunt emise, de regulă, de staţiile de distribuţie, în situaţia în care cardurile de gestiune a alimentărilor sau inelele emiţător/receptor sunt gestionate de către aceste staţii. În cazul în care cardurile de gestiune a alimentărilor sau inelele emiţător/receptor nu sunt gestionate de staţiile de distribuţie, ci de către terţi, aceştia vor emite facturile pentru alimentările de combustibil şi anexele acestora.

(4) În cazul operatorilor economici care alimentează direct de la staţiile de distribuţie ale operatorilor economici înregistraţi potrivit Codului fiscal în calitate de comercianţi en detail de produse energetice, pe anexele la facturi trebuie să fie înscrise cel puţin următoarele informaţii: staţia de alimentare, data alimentării, numărul de înmatriculare al vehiculului alimentat, numărul de identificare al cardului de gestiune a alimentărilor ori, după caz, al inelului emiţător/receptor, cantitatea de motorină alimentată exprimată în litri pe fiecare vehicul, numărul de kilometri înregistraţi la bordul vehiculului la momentul alimentării.

(5) Facturile de achiziţie a motorinei nu pot constitui prin ele însele o justificare a consumului pentru restituirea de accize.

**ART. 10. -** (1) Cererile de restituire trebuie să fie corect şi complet întocmite, să fie depuse în sistemul informatizat de administrare a schemei,în termenele stabilitelaart.9alin.(2), să fie semnate electronicde către operatorul economic solicitant sau de reprezentantul acestuia şi să fie însoţite de documentele justificative prevăzute la art. 9 alin.(3).

(2) În termen de 3 zile de la înregistrarea unei cereri de restituire operatorul economic are posibilitatea să solicite în sistemul informatizat de administrare a schemei returnarea cererilor de restituire în situația în care constată în cererea sa existența unor inexactități.

(3) În situația prevăzută la alin.(2), după înlăturarea cauzelor care au condus la solicitatrea de returnare a cererii de restituire, operatorul economic depune o nouă cerere de restituire conform alin.(1), fără a depăși termenele stabilite la art.9 alin.(2).

(4) Prin excepție de la alin.(1) operatorii economici licențiați în alte state membre pot să depună cererile de restituire însoţite de documentele justificative prevăzute la art. 9pe suport hârtie.

(5) Cererile de restituire prevăzute la alin.(4) trebuie să fie corect şi complet întocmite, să fie depuse în termenele stabilite la art.9alin.(2), să fie semnate de către operatorul economic solicitant sau de reprezentantul acestuia şi să fie însoţite de documentele justificative prevăzute la art.9 alin.(3).

(6) Înregistrarea cererii de restituire angajează răspunderea solicitantului sau a reprezentantului acestuia cu privire la toate informaţiile prezentate în cerere şi în documentele anexate acesteia.

(7) Cererile de restituire de accize se soluţionează în ordinea înregistrării acestora.

**ART. 11. -** Documentele prevăzute la art.9alin.(3). lit. a), d) și e) se vor prezenta Administratorului schemei cu ocazia depunerii primei cereri de restituire de accize

1. Orice modificare ulterioară a informaţiilor din documentele prevăzute la alin.(1) se va prezenta Administratorului schemei cu ocazia depunerii primei cereri de restituire de accize ulterioară datei la care a intervenit modificarea. În acest sens operatorul economic depune documentele prevăzute la art.9alin.(3). lit. a), d) și e), corespunzătoare modificărilor intervenite.

**ART. 12. -** În vederea soluţionării cererii de restituire, Administratorul schemei verifică:

1. îndeplinirea condiţiilor prevăzute la art.5 alin.(1) lit.a) prin confruntarea cu informaţiile referitoare la operatorul economic, pe care le deţine în baza sa de date;

b) îndeplinirea condiţiilor prevăzute la art.5 alin.(1) lit.b) pe baza informaţiilor referitoare la vehicule, pe care le deţine în baza sa de date;

c) îndeplinirea condiţiilor prevăzute la art.5alin.(1) lit.c) pct.ii) și f),pe baza informațiilor furnizate conform alin.(5) lit.a);

d) îndeplinirea condiţiei prevăzute la art.5 alin.(1) lit.c) pct. i), lit.d), g) pe baza informațiilor furnizate conform alin.(5) lit.a);

e) îndeplinirea condiţiei prevăzute la art.5 alin.(1) lit.e) prin analizarea informaţiilor din documentele anexatecererii pentru restituirea accizelor;

f) dacă în perioada pentru care solicită restituirea de accize operatorul economic este eligibil şi dacă fiecare vehicul pentru care se solicită restituirea de accize este eligibil, prin confruntarea cu datele și informaţiile pe care le deţine în baza sa de date/furnizate de către alte autorități;

g) baza de restituire prevăzută la art. 7 alin. (4)este corect determinată, prin analizarea informațiilor prezentate în borderoul, anexat cererii pentru restituirea accizelor, prevăzut în anexa 3;

h) suma de restituit înscrisă în cererea solicitantului este corect determinată, potrivit algoritmului prevăzut la art. 8, şi se referă numai la alimentări efectuate în perioada în care operatorul economic și vehiculele sunt eligibile.

(2) Inexistența cel puțin a uneia dintre informațiile, privind o alimentare, prevăzute în borderoul centralizator al cantităţilor de motorină alimentate de fiecare vehicul eligibil în parte atrage, după sine, neluarea în calcul a respectivei alimentări pentru baza de restituire prevăzută la art. 7 alin. (4).

(3) Baza de restituire prevăzută la art. 7 alin. (4) nu poate depăși suma cantităților de motorină din facturile de achiziție a acesteia, care însoțesc cererea de restituire.

(4) Suma de restituit determinată conform art.8 nu poate depăşi suma solicitată prin cerere.

(5) Între Ministerul Finanţelor Publice, Agenţia Naţională de Administrare Fiscală şi Autoritatea Rutieră Română - A.R.R., prin Ministerul Transporturilor, se încheie un protocol de colaborare cu privire la transmiterea:

a) informaţiilor referitoare la operatorii economici din România care nu mai îndeplinesc condiţiile prevăzute la art. 5 alin. (1) lit. c) pct. (i),(ii), lit. d), f) şi g), care se transmit de către Ministerul Finanţelor Publice, prin Agenţia Naţională de Administrare Fiscală, către Autoritatea Rutieră Română. Protocolul va conţine prevederi privind frecvenţa cu care se comunică informaţiile către Autoritatea Rutieră Română pentru operatorii economici care solicită restituirea accizei;

b) informaţiilor prevăzute în anexa nr.3, necesare pentru efectuarea controlului ulterior, care se comunică de către Autoritatea Rutieră Română, structurii de specialitate cu atribuții privind inspecția economico - financiară din cadrul Ministerului Finanțelor Publice.

**ART.13. -** (1) În urma verificărilor prevăzute la art.12cererea de restituire de accize:

a)se aprobă în situaţia în care baza de restituire prevăzută la art. 7 alin. (4) și suma de restituit înscrisă în cererea solicitantului sunt corect determinate;

b) se respinge în situaţia în care operatorul economic nu îndeplineşte cerinţele prevăzute în sarcina sa de prezenta hotărâre.

**ART. 14. -** Administratorul schemei trebuie să soluţioneze cererile de restituire în termen de maximum 35 de zile lucrătoare de la data depunerii cererii prevăzutăla art. 10 alin.(1), (3) sau (4).

1. În cazul aprobării cererii se emite o decizie, potrivit modelului prevăzut în anexa nr.4, care se întocmeşte în 3 exemplare, dintre care un exemplar rămâne la Administratorul schemei, un exemplar se comunică solicitantului şi un exemplar se transmite ordonatorului principal de credite, în termen de maximum 5 zile lucrătoare de la data emiterii acesteia. Emiterea deciziilor care nu se încadrează în plafonul trimestrial se amână pentru trimestrul următor, în limita bugetului anual alocat schemei.
2. În cazul respingerii cererii se emite o decizie potrivit modelului prevăzut în anexa nr.5, care se întocmeşte în două exemplare, dintre care un exemplar rămâne la Administratorul schemei şi un exemplar se comunică solicitantului.
3. Decizia de aprobare ori de respingere a cererii de restituire este comunicată operatorului economic solicitant în termen de maximum 35 zile lucrătoare de la data depunerii cererii prevăzute la la art. 10 alin.(1), (3) sau (4), cu justificarea corespunzătoare a motivelor care au condus la aceasta.
4. După aprobarea legilor bugetare anuale şi a celor de rectificare, Ministerul Finanţelor Publice transmite Administratorului schemei plafoane trimestriale, în termenele prevăzute de legislaţia în vigoare. Administratorul schemei emite decizii de aprobare a cererii de restituire a accizei în limita plafoanelor trimestriale comunicate de Ministerul Finanţelor Publice. Deciziile de restituire aprobate pentru care nu se poate efectua plata ca urmare a completării unor informaţii eronate se restituie Autorităţii Rutiere Române de către ordonatorul principal de credite care are obligația de a emite o nouă decizie pe care o va transmite Ministerului Finanţelor Publice precum și operatorului economic.
5. Plafonul trimestrial alocat şi neconsumat se reportează în trimestrul următor.

(7) În situaţia în care Administratorului schemei nu i s-au transmis plafoanele trimestriale prevăzute la alin. (5), termenul maxim de soluţionare a cererilor de restituire prevăzut la alin. (1) curge de la data primirii de către Administratorul schemei a respectivelor plafoane.

(8) Deciziile emise de Administratorul schemei pot fi contestate potrivit prevederilor Legii contenciosului administrativ nr. 554/2004, cu modificările şi completările ulterioare.

(9) Angajarea, lichidarea şi ordonanţarea cheltuielilor se realizează de către ordonatorul principal de credite exclusiv în baza deciziei de aprobare a cererii de restituire emise de către Administratorul schemei care constituie document justificativ prin care se atestă realitatea şi modul de determinare a cuantumului obligaţiei de plată;

(10) Plata se efectuează în lei, în termen de maximum 30de zile lucrătoare de la data înregistrării la Registratura Generală a Ministerului Finanțelor Publice adeciziei, astfel:

a) într-un cont bancar din România, în cazul operatorilor economici stabiliţi în alte state membre ale Uniunii Europene;

 b) într-un cont deschis la Trezoreria Statului, în cazul operatorilor economici stabiliţi în România.

(11) Prin ordin al ministrului finanţelor publice se stabileşte procedura de punere în aplicare a prevederilor alin. (9) şi (10).

**ART. 15. -** În cazul în care operatorul economic constată, după termenul prevazut la art.10 alin.(2), existenţa în cererea sa a unor inexactităţi care ar conduce la diminuarea ori majorarea sumelor de restituit, acesta depune la Administratorul schemei o cerere rectificativă al cărei model este prezentat în anexa nr.2,însoțită de documentele justificative aferente.

(2) Cererea rectificativă se depune nu mai târziu de un an de la data încheierii trimestrului pentru care se solicită rectificarea cererii de restituire.

**ART. 16. -** (1) În vederea efectuării controlului ulterior momentului restituirii de accize, operatorii economici au obligaţia să păstreze documentele prevăzute la art. 9,precum şi:

a) fişele de magazie pentru fiecare rezervor pentru consum propriu deţinut la punctele sale de alimentare, precum şi bonurile de consum întocmite la fiecare alimentare a vehiculelor eligibile din rezervorul respectiv, pe care în mod obligatoriu să fie înscrise cel puţin următoarele informaţii: data alimentării, numărul de înmatriculare al vehiculului alimentat, cantitatea de motorină alimentată exprimată în litri pe fiecare vehicul, numărul de kilometri înregistraţi la bordul vehiculului la momentul alimentării;

b) înregistrările tahografului din prima şi din ultima zi a trimestrului pentru care se depune cererea de restituire;

c) documentele de transport prevăzute la art. 3 pct. 14 din Ordonanţa Guvernului nr. 27/2011, cu modificările şi completările ulterioare, cum ar fi, dar fără a se limita la scrisoarea de transport CMR, avizele de transport, foile de parcurs, care atestă faptul că vehiculele au fost efectiv utilizate pentru transportul de mărfuri, respectiv pentru transportul de persoane, servicii regulate sau ocazionale, exclusiv transportul public de persoane în interiorul localității,precum şi în limitele unei asociaţii de dezvoltare intercomunitare;

d) documentele care atestă dreptul de deţinere a vehiculelor pentru care se acordă dreptul de restituire;
e) documentele de vânzare, distrugere, export, pentru toate vehiculele ale căror consumuri sunt incluse în cerere;

f) anexele la facturile de achiziţie a carburanţilor;

g) unităţile electronice de stocare prevăzute la art. 5 alin.(1) lit.e).

(2) Documentele menţionate mai sus se arhivează pentru o perioadă de 10 ani de la data depunerii cererii de restituire.

(3) Controlul ulterior al prezentei scheme de ajutor de stat se efectuează potrivit Codului de procedură fiscală, prin structura de specialitate cu atribuții privind inspecția economico - financiară din cadrul Ministerului Finanțelor Publice.

**ART. 17. -**  (1) În cazul în care în urma controlului ulterior se constată că restituirea a fost obţinută prin fraudă, aceasta constituie ajutor de stat utilizat în mod abuziv şi se aplică în mod corespunzător procedurile de recuperare prevăzute de Ordonanţa de urgenţă a Guvernului nr. 117/2006, aprobată cu modificări şi completări prin Legea nr. 137/2007, precum şi de Ordinul ministrului economiei şi finanţelor nr. 1.133/2008 privind aprobarea Normelor metodologice pentru aplicarea de către Ministerul Economiei şi Finanţelor a prevederilor art. 18 din Ordonanţa de urgenţă a Guvernului nr. 117/2006 privind procedurile naţionale în domeniul ajutorului de stat, aprobată cu modificări şi completări prin Legea nr. 137/2007.

(2) Ajutorul de stat care trebuie recuperat include şi dobânda aferentă, datorată de la data plăţii până la data recuperării. Rata dobânzii aplicabile este cea stabilită potrivit prevederilor [Regulamentului (CE) nr. 659/1999](http://192.168.100.36/oficiale/afis.php?f=184758&datavig=2018-01-09&datav=2018-01-09&dataact=&showLM=&modBefore=) al Consiliului din 22 martie 1999 de stabilire a normelor de aplicare a articolului 93 din Tratatul CE, publicat în Jurnalul Oficial al Uniunii Europene, seria L, nr. 83 din 27 martie 1999, cu modificările ulterioare.
(3) Recuperarea ajutorului de stat, precum şi a accesoriilor aferente se realizează după cum urmează:
a) în cazul operatorilor economici licenţiaţi în România, potrivit prevederilor Codului de procedură fiscală;
b) în cazul operatorilor economici licenţiaţi în alte state membre, potrivit prevederilor referitoare la asistenţa reciprocă în materie de colectare.

**ART. 18. -** Constituie contravenţie nerespectarea de către operatorul economic a obligaţiilor de păstrare a documentelor prevăzute la art.16 alin.(1) în termenul prevăzut la art.16 alin.(2) şi se sancţionează cu amendă de la 5.000 lei la 10.000 lei.

**ART. 19. -** Prevederile art. 18 se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

**ART. 20. -** (1) Administratorul schemei trebuie să păstreze înregistrări detaliate referitoare la ajutoarele de stat acordate în cadrul schemei pe o perioadă de 10 ani de la data acordării ultimului ajutor de stat.

(2) Administratorul schemei are obligaţia să raporteze anual Consiliului Concurenţei date şi informaţii privind ajutoarele de stat acordate, în conformitate cu Ordinul preşedintelui Consiliului Concurenţei nr. 175/2007 pentru punerea în aplicare a Regulamentului privind procedurile de monitorizare a ajutoarelor de stat.

**ART. 21. -** Prin derogare de la prevederile art.9 alin.(2), cererile de restituire de accize aferente motorinei achiziționată in trimestrele III și IV ale anului 2019 se pot depune până la data de 30 iunie 2020.

**ART. 22. -** Textul prezentei scheme de ajutor de stat se publică pe site-ul Ministerului Finanţelor Publice, împreună cu rezumatul informaţiilor legate de aceasta, conform anexei nr. 3 la Regulamentul (CE) al Comisiei de declarare a anumitor categorii de ajutoare compatibile cu piaţa comună în aplicarea art. 107 şi 108 din Tratat, aprobat în data de 21 mai 2014.

**ART. 23. -** Anexele nr. 1-5 fac parte integrantă din prezenta hotărâre.

**ART. 24. -** Prezenta hotărâre intră în vigoare la 30 de zile de la data publicării in Monitorul Oficial.

**PRIM-MINISTRU**

**Vasilica-Viorica DĂNCILĂ**